Jelgavas novada izglītības iestāde

Teteles pamatskola

Adrese: Skolas iela 10, Tetele,

Cenu pagasts, Jelgavas novads, LV-3043

Tālrunis: 63055432

E-pasts: tetelespsk@jelgavasnovads.lv

Izglītības iestādes direktore:I. Aleksīna

**ATTĪSTĪBAS PLĀNS**

2024. – 2027. gadam

**Jelgavas novada Teteles pagasts**

## Stratēģiskās attīstības ietvars

Jelgavas novada Teteles pamatskolas attīstības plāna 2024. – 2027. gadam izstrādē ievēroti nacionāla un reģionāla mēroga izglītības nozares attīstības plānošanas dokumenti un tajos izvirzītās prioritātes:

1.1. Latvijas ilgtspējīgas attīstības stratēģija līdz 2030. gadam:

* izglītības pieejamība un pārmaiņas izglītības procesa organizācijā;
* skola kā sociālā tīklojuma centrs;
* e-skola un IT izmantošana;
* izglītošanās mūža garumā.

1.2. Latvijas Nacionālais attīstības plāns 2021. – 2027. gadam:

* kvalitatīva, pieejama, iekļaujoša izglītība.

1.3. Izglītības attīstības pamatnostādnes 2021. – 2027. gadam “Nākotnes prasmes nākotnes sabiedrībai”:

* augsti kvalificēti, kompetenti un uz izcilību orientēti pedagogi;
* mūsdienīgs, kvalitatīvs un uz darba tirgū augsti novērtētu prasmju attīstīšanu orientēts izglītības piedāvājums;
* atbalsts ikviena izaugsmei;
* ilgtspējīga un efektīva izglītības sistēmas un resursu pārvaldība.

1.4. Zemgales plānošanas reģiona attīstības programma 2021. – 2027. gadam:

* modernas, inovatīvas izglītības vides attīstība;
* izglītības procesa individualizācija un starpnozaru sadarbība izglītības izcilībai, izglītojamo inovācijas, tehnoloģiju prasmju un radošumu attīstībai;
* vienlīdzīgas izglītības iespējas visiem;
* mūžizglītības kultūras veicināšana nodarbinātībai un iedzīvotāju dzīves kvalitātes nodrošināšana.

1.5. Jelgavas valstspilsētas un Jelgavas novada attīstības programma 2023. – 2029. gadam Stratēģiskā daļa:

* sekmēt kvalitatīvu, mūsdienīgu, daudzveidīgu un iekļaujošu izglītību atbilstoši tautsaimniecības vajadzībām;
* pilnveidot motivācijas programmu jauno pedagogu piesaistei un esošo motivācijai;
* veicināt pieaugušo izglītību dzīves kvalitātes un nodarbinātības sekmēšanai;
* veicināt veselīgu dzīvesveidu;
* sekmēt bērnu un jauniešu sporta attīstību;
* veselīga dzīves veida sekmēšana, sporta infrastruktūras modernizācija.

1.6. Jelgavas novada izglītības ekosistēmas attīstības stratēģija 2024. – 2029. gadam:

* priekšlaicīgas mācību pamešanas risku mazināšana;
* STEAM ekosistēmas attīstība;
* jaunatnes politikas attīstība.

## Skolas vispārīgais raksturojums

Jelgavas novada Teteles pamatskola ir Jelgavas novada pašvaldības dibināta izglītības iestāde, kas mērķtiecīgi attīstās, lai nodrošinātu kvalitatīvu un iekļaujošu izglītību visiem skolēniem. Šis attīstības plāns iezīmē skolas stratēģiskos mērķus nākamajiem trim gadiem, balstoties uz iepriekšējo pašvērtējumu, valsts izglītības politikas plānošanas dokumentiem un reģionālajiem attīstības plāniem.

Skolas galvenie uzdevumi ir nodrošināt mācību procesu latviešu valodā, uzlabot skolēnu mācību sasniegumus, sekmēt pedagogu profesionālo pilnveidi, attīstot individuālu atbalsta sistēmu. Papildus tam skola plāno veicināt patriotisko audzināšanu, nodrošināt atbalstu skolēniem ar mācīšanās un/vai uzvedības grūtībām, veidot sadarbību ar pirmsskolas izglītības iestādēm un modernizēt infrastruktūru mācību procesam.

### Izglītojamo skaits un īstenotās izglītības programmas 2024.-2025.māc. gadā

|  |  |  |  |
| --- | --- | --- | --- |
| Izglītības programmas nosaukums  | Izglītībasprogrammas kods | Licence | Izglītojamo skaits, uzsākot programmas apguvi 2024./2025. māc.g. (01.09.2024.) |
| Nr. | Licencēšanasdatums |
| Pamatizglītības programma | 21011111 | V\_4009 | 03.09.2020. | 120 |
| Speciālās pamatizglītības programma izglītojamajiem ar mācīšanās grūtībām | 21015611 | V\_70 | 09.08.2010. | 22 |
| Pamatizglītības mazākumtautību programma | 21011121 | V\_9304 | 24.08.2017. | 38 |
| Speciālās pamatizglītības mazākumtautību programma izglītojamajiem ar mācīšanās grūtībām | 21015621 | V\_4010 | 03.09.2020. | 6 |

### Nodrošinājums ar pedagogiem

Izglītības iestādē ir izglītības programmu īstenošanai nepieciešamais pedagoģiskais personāls: pedagogi – 18.12 likmes, atbalsta personāls – 2.90 likmes.

|  |  |  |
| --- | --- | --- |
| Pedagogu nodrošinājums un kapacitāte | **2024.** | Iestādē  |
| Izglītojamo skaits uz 1 pedagoga likmi  | 6,8 |
| Pedagogu vecumā līdz 29 gadiem īpatsvars  | 3% |
| Pedagogu vecumgrupā 55+ īpatsvars  | 52% |
| Uz pilnu slodzi nodarbinātu pedagogu īpatsvars  | 57% |
| Admin. darbinieku likmju skaits uz 100 izglītojamajiem  | 1,3 |
| Ieguldījumi prof. attīstībā 3 gados (h) vidēji uz pedagogu  | 87 |
| Izglītojamo skaits uz 1 atbalsta speciālistu likmi  | 60,6 |

### Izglītības iestādes īpašais piedāvājums

Ar izglītības saturu saistītas daudzveidīgas izglītojamo individuālo spēju un talantu attīstošas interešu izglītības nodarbības – Žurnālistika, volejbols, vokālais pulciņš, ģitāras ansamblis, literāri dramatiskā studija(MT), neformālais latviešu valodas klubs, jaunsargi, šūšanas darbnīca.

Dalība KiVa programmā, LVA Latvijas pirmsskolas izglītības iestāžu un sākumskolas pedagogu pieredzes apmaiņas un sadarbības veicināšanas pasākumi “Gribu iet skolā!” 2025. gadā

Dalība Erasmus+ - Parsonu mobilitāte projektā, Green STEAM projektā.

### Skolas misija un vīzija

**Misija:** Teteles pamatskola ir progresīva, atpazīstama, uz skolēnu panākumiem vērsta izglītības iestāde, kas nodrošina kvalitatīvu un iekļaujošu izglītību visiem skolēniem.

**Vīzija:** Teteles pamatskola nodrošina drošu, veselīgu un mūsdienīgu vidi skolēnu spēju un talantu attīstībai, sekmējot individuālu izaugsmi un mūžu mācīšanās kultūras veidošanu.

**Vērtības:** Sadarbība, izaugsme, cieņa

### SVID analīze

|  |  |
| --- | --- |
| **Stiprās puses:*** Augsta skolēnu iesaiste ārpusklases aktivitātēs un konkursos.
* Efektīva pāreja uz valsts valodu 1., 4.b un 7.b klasēs.
* Motivēti un profesionāli pedagogi ar pieredzi tālākizglītībā.
* Labvēlīga skolas un vecāku sadarbība.
* Skolas unikālā atrašanās vieta – klusā, Lielupes ieskautā parkā, kas piedāvā iespējas āra nodarbībām.
 | **Vājās puses:*** Nepietiekama latviešu valodas prasme skolēniem.
* Zemi matemātikas rezultāti valsts pārbaudes darbos.
* Nepietiekams pedagogu skaits specifiskās jomās.
* Nepietiekama digitālā infrastruktūra.
* Novecojusi sporta infrastruktūra, nepieciešama sporta zāles un stadiona būvniecība.
* Nepietiekami attīstīta skolas iekštelpu vide un āra teritorijas labiekārtojums mācību procesam.
 |
| **Iespējas:*** Papildu finansējuma piesaiste no ES fondiem un valsts atbalsta.
* Sadarbība ar augstskolām STEM izglītības attīstīšanai.
* Jaunu mācību metožu un tehnoloģiju ieviešana.
* Pieredzes apmaiņa ar citām skolām.
* Āra teritorijas attīstīšana kā mācību vide, iekļaujot dabas klasi un ekoloģiskās takas.
* Patriotiskās audzināšanas stiprināšana ar vietējās vēstures un kultūras pasākumiem.
 | **Draudi:*** Skolēnu skaita samazināšanās demogrāfisko izmaiņu dēļ.
* Pedagogu trūkums STEM nozarēs.
* Finanšu ierobežojumi attīstības projektu īstenošanā.
* Nepietiekams valsts un pašvaldības atbalsts infrastruktūras uzlabošanai.
 |

### Skolas attīstības prioritātes 2024.-2027.

Pamatojoties uz Latvijas izglītības nozares attīstības plānošanas dokumentiem, tostarp [Latvijas ilgtspējīgas attīstības stratēģija līdz 2030.gadam.](https://www.mk.gov.lv/lv/media/15129/download?attachment), [Latvijas Nacionālais attīstības plāns 2021.-2027.gadam.](https://www.mk.gov.lv/lv/media/15162/download?attachment), [Izglītības attīstības pamatnostādnes 2021.-2027.gadam “Nākotnes prasmes nākotnes sabiedrībai”.](https://likumi.lv/ta/id/324332-par-izglitibas-attistibas-pamatnostadnem-20212027-gadam), kā arī [Zemgales plānošanas reģiona attīstības programma 2021.–2027. gadam.](https://www.zemgale.lv/lv/media/98/download?attachment) Teteles pamatskolas prioritātes ir:

1. **Stiprināt valsts valodu, iekļaujošo izglītību un veicināt patriotisko audzināšanu** – nodrošināt mazākumtautību skolēnu veiksmīgu integrāciju, atbalstot valsts valodas apguvi, attīstot sociāli emocionālo mācīšanos un stiprinot skolēnu piederības sajūtu Latvijai.
2. **Mācību kvalitātes un disciplīnas uzlabošana** – diferencētu mācību plānu ieviešana, STEM izglītības stiprināšana, latviešu valodas apguves veicināšana un mācību disciplīnas paaugstināšana.
3. **Pedagogu profesionālā pilnveide un motivācija** – nodrošināt iespējas pedagogu tālākizglītībai, izveidot motivācijas sistēmu, apzināt atbalstu atbilstoši katra vajadzībām un veicināt karjeras izaugsmi.
4. **Skolas vides attīstība un drošība** – veicināt veselīgas un drošas mācību vides nodrošināšanu, attīstīt tehnoloģisko nodrošinājumu un stiprināt skolēnu fizisko un emocionālo labbūtību.
5. **Skolas sadarbības un kopienas stiprināšana** – veidot ciešāku sadarbību ar skolēnu ģimenēm, pašvaldību un vietējo sabiedrību, lai veicinātu kopīgu atbildību par izglītības kvalitāti un skolas attīstību.

Skolas infrastruktūras modernizācija saglabājas kā nozīmīgs **ilgtermiņa mērķis**, kas tiks īstenots sadarbībā ar pašvaldību un valsts institūcijām.

## Stratēģiskie mērķi, uzdevumi un kvalitātes mērķi

#### **Mērķis 1: Stiprināt mācības valsts valodā**

**Apraksts:** Lai stiprinātu mācības valsts valodā pārejas periodā un pēc tās ieviešanas, tiek plānots nodrošināt papildu atbalstu skolēniem, uzlabot pedagogu prasmes un turpināt izmantot praksē pielietotas efektīvas metodes latviešu valodas apguvei.

**Uzdevumi:**

* Izstrādāt individuālus atbalsta plānus skolēniem ar nepietiekamām latviešu valodas zināšanām.
* Organizēt papildnodarbības un konsultācijas latviešu valodas apguvei, tostarp izveidot latviešu valodas mentoru programmu.
* Nodrošināt pedagogu profesionālo pilnveidi lingvistiski neviendabīgā vidē.
* Veicināt skolēnu komunikācijas praksi latviešu valodā ārpusstundu aktivitātēs.

**Rīcības plāns un sasniedzamie rezultāti:**

|  |  |  |
| --- | --- | --- |
| **Gads** | **Rīcība** | **Sasniedzamie rezultāti** |
| 2024 | Izveidot individuālos atbalsta plānus skolēniem ar nepietiekamām latviešu valodas zināšanām. Organizēt papildnodarbības un konsultācijas valodas apguvei. | 50% skolēnu uzlabo latviešu valodas prasmes |
| 2025 | Izveidot latviešu valodas mentoru programmu, kur vecāko klašu skolēni palīdz jaunākajiem. Nodrošināt pedagogu apmācības bilingvālajā vidē. | 65% skolēnu brīvi komunicē latviešu valodā |
| 2026 | Veicināt skolēnu līdzdalību ārpusstundu pasākumos latviešu valodā, piemēram, teātra izrādēs, diskusijās un nometnēs. Paplašināt atbalsta pasākumus skolēniem ar valodas grūtībām. | 80% skolēnu aktīvi izmanto latviešu valodu ikdienas saziņā. |
| 2027 | Pilnībā nodrošināt latviešu valodu kā mācību valodu visās mācību programmās, veikt novērtējumu un nepieciešamās korekcijas. | 90% skolēnu spēj patstāvīgi apgūt mācību saturu latviešu valodā bez grūtībām. |

**Kvalitātes mērķi:**

* Skolēnu latviešu valodas valsts pārbaudes darbu rezultāti sasniedz vidējo valsts līmeni.
* 90% pedagogu pilnveido valodas prasmes un izmanto jaunās metodes mācību procesā.

#### **Mērķis 2: Mācību disciplīnas uzlabošana**

**Apraksts:** Mācību disciplīna ir būtisks faktors efektīvam mācību procesam un skolēnu panākumiem. Lai nodrošinātu mācību vides sakārtotību, skolēnu atbildību un motivāciju, tiks īstenoti pasākumi, kas vērsti uz disciplīnas stiprināšanu. Tas ietver gan skaidrus noteikumus un konsekventu to ievērošanu, gan pozitīvas uzvedības veicināšanu un skolēnu līdzdalību skolas ētikas kodeksa izstrādē un ieviešanā.

**Uzdevumi:**

* Izstrādāt un ieviest vienotus skolas iekšējās kārtības noteikumus un uzvedības standartus.
* Veicināt pozitīvas uzvedības modeļu ieviešanu, izmantojot apbalvošanas un motivācijas sistēmas.
* Attīstīt skolēnu līdzatbildību un iesaisti disciplīnas uzturēšanā, veidojot skolas pašpārvaldi.
* Nodrošināt skolotājiem profesionālās pilnveides iespējas efektīvai disciplīnas pārvaldībai.

**Rīcības plāns un sasniedzamie rezultāti:**

|  |  |  |
| --- | --- | --- |
| **Gads** | **Rīcība** | **Sasniedzamais rezultāts** |
| 2024 | Sniegt skolotājiem apmācības par efektīvām disciplīnas vadības metodēm – pozitīvā disciplinēšana. | 80% skolēnu izprot un ievēro skolas disciplīnas noteikumus. |
| 2025 | Ieviest pozitīvas uzvedības veicināšanas sistēmu (apbalvojumi, uzslavas). Izveidot skolēnu pašpārvaldes disciplīnas komiteju. | Samazinās disciplinārie pārkāpumi par 30%. |
| 2026 | Organizēt ikgadējus uzvedības un disciplīnas novērtējumus, pielāgot noteikumus, balstoties uz skolēnu, vecāku un skolotāju ieteikumiem. | 90% skolēnu jūtas motivēti ievērot skolas noteikumus. |
| 2027 | Pilnveidot disciplīnas pārvaldības sistēmu, integrējot to mācību procesā un sociāli emocionālajā izglītībā. | Skolas disciplīnas un uzvedības kvalitāte atbilst augstākajiem standartiem. |

**Kvalitātes mērķi:**

* 90% skolēnu aktīvi ievēro skolas uzvedības kodeksu.
* Disciplināro pārkāpumu skaits samazinās par 50% trīs gadu laikā.
* 100% skolotāju apgūst efektīvas disciplīnas pārvaldības metodes.
* Skolas vide tiek novērtēta kā droša un sakārtota 95% skolēnu un vecāku aptaujās.

#### **Mērķis 3: Pedagogu profesionālā pilnveide, atbilstoši katra vajadzībām**

**Apraksts:** Pedagogu kompetences un profesionālā izaugsme ir būtiska mācību kvalitātes un skolēnu sasniegumu uzlabošanai. Teteles pamatskola veicinās pedagogu profesionālo attīstību, izveidojot gradācijas un motivācijas sistēmu, kas ļaus izvērtēt pedagogu atbalsta nepieciešamību un nodrošināšanu, atbilstoši katra vajadzībām.

**Uzdevumi:**

* Izstrādāt pedagogu motivācijas sistēmu, izmantojot Situatīvo vadību, kas veicina profesionālo izaugsmi.
* Organizēt regulāras apmācības un sadarbību ar citām izglītības iestādēm.
* Nodrošināt iespēju pedagogiem pilnveidoties inovāciju un tehnoloģiju jomā.

**Rīcības plāns un sasniedzamie rezultāti:**

|  |  |  |
| --- | --- | --- |
| **Gads** | **Rīcība** | **Sasniedzamais rezultāts** |
| 2024 | Nodrošināt apmācības par jaunākajām mācību metodēm un inovācijām. Veicināt pieredzes apmaiņu ar citām izglītības iestādēm. | 60% pedagogu ir piedalījušies starpskolu pieredzes apmaiņā. |
| 2025 | Izstrādāt pedagogu motivācijas sistēmu, izmantojot Situatīvo vadību. Organizēt regulāras profesionālās pilnveides apmācības | 100% pedagogu ir informēti par motivācijas sistēmu un vismaz 50% to aktīvi izmanto. |
| 2026 | Izveidot individuālās profesionālās attīstības plānus pedagogiem, nodrošinot atbalstu. | 90% pedagogu ir izstrādājuši individuālo attīstības plānu un aktīvi strādā pie profesionālās izaugsmes. |
| 2027 | Pilnībā ieviest motivācijas sistēmu un izvērtēt tās efektivitāti. | 100% pedagogu piedalās vismaz vienā profesionālās pilnveides pasākumā gadā. |

**Kvalitātes mērķi:**

* 100% pedagogu piedalās vismaz vienā profesionālās pilnveides pasākumā gadā.
* Tiek ieviesta motivācijas sistēma, kas skaidri definē pedagogu profesionālās izaugsmes līmeņus, nepieciešamos mehānismus un atbalstu.
* Sadarbība ar citām skolām un iestādēm nodrošina pedagogu pieredzes apmaiņu un jaunu mācību metožu ieviešanu.

#### **Mērķis 4: Patriotiskās audzināšanas stiprināšana**

**Apraksts:** Patriotiskā audzināšana ir būtiska skolēnu pilsoniskās apziņas un nacionālās identitātes stiprināšanai. Teteles pamatskola veicinās skolēnu piederības sajūtu Latvijai, iekļaujot mācību saturā Latvijas vēstures un kultūras elementus, organizējot patriotiskus pasākumus un attīstot skolas tradīcijas. Mērķis ir nodrošināt, lai skolēni apzinās un ciena Latvijas vēsturi, valodu un kultūru, kā arī aktīvi piedalās sabiedrības dzīvē.

**Uzdevumi:**

* Organizēt skolēniem un vecākiem veltītus patriotiskās audzināšanas pasākumus.
* Iekļaut mācību programmā Latvijas vēstures un kultūras elementus.
* Izveidot un popularizēt skolas tradīcijas, kas veicina piederības sajūtu.

**Rīcības plāns un sasniedzamie rezultāti:**

|  |  |  |
| --- | --- | --- |
| **Gads** | **Rīcība** | **Sasniedzamais rezultāts** |
| 2024 | Organizēt valsts svētku pasākumus un nodarbības par Latvijas vēsturi un kultūru. | 100% skolēnu piedalās vismaz vienā patriotiskās audzināšanas pasākumā gadā. |
| 2025 | Ieviest skolas tradīcijas, kas veicina piederības sajūtu (piemēram, Skolas dienu, nacionālo simbolu godināšanu, Skolas parka diena). | Izveidotas vismaz trīs jaunas tradīcijas, kas saistītas ar Latvijas kultūru. |
| 2026 | Palielināt vecāku iesaisti patriotiskās audzināšanas pasākumos, organizējot kopīgas aktivitātes. | Vecāku iesaiste palielinās par 50%. |
| 2027 | Nostiprināt patriotiskās audzināšanas pasākumu tradīcijas un izvērtēt to ietekmi. | 80% skolēnu spēj argumentēti paust viedokli par Latvijas vēstures un kultūras nozīmi. |

**Kvalitātes mērķi:**

* Visi skolēni piedalās skolas patriotiskās audzināšanas pasākumā mācību gada laikā.
* 80% skolēnu spēj argumentēti paust viedokli par Latvijas vēstures un kultūras nozīmi.
* Skolā tiek izveidotas vismaz trīs jaunas tradīcijas, kas saistītas ar Latvijas kultūru un vēsturi.
* Vecāku iesaiste patriotiskās audzināšanas pasākumos palielinās par 50% trīs gadu laikā.

#### **Mērķis 5: Iekļaujošā izglītība un labbūtība**

**Apraksts:** Droša, iekļaujoša un atbalstoša vide ir būtiska skolēnu attīstībai un mācību sasniegumu uzlabošanai. Teteles pamatskola ieviesīs papildu pasākumus emocionālās labbūtības uzlabošanai, nodrošinās efektīvāku atbalstu skolēniem ar mācīšanās un adaptācijas grūtībām, kā arī attīstīs mācību vidi, kas veicina fizisko un garīgo veselību. Īpaša uzmanība tiks pievērsta arī skolas telpu un ārtelpu pielāgošanai iekļaujošai izglītībai, lai visi skolēni justos droši un komfortabli.

**Uzdevumi:**

* Sakārtot speciālā pedagoga pienākumus un atbildību individuālo plānu izstrādē un īstenošanā.
* Nodrošināt sociālā pedagoga apmācību un atbalstu, lai sekmīgi ieviestu iekļaujošās izglītības principus.
* Piesaistīt papildu atbalsta speciālistu, piem. psihologu.
* Organizēt skolēnu emocionālās veselības programmas.
* Izstrādāt individuālus atbalsta plānus skolēniem ar mācīšanās un/vai uzvedības grūtībām.
* Uzlabot skolas fizisko vidi, lai tā būtu piemērota iekļaujošai izglītībai (piemēram, pielāgoti mācību materiāli, telpu labiekārtošana skolēniem ar īpašām vajadzībām).
* Veicināt skolēnu līdzdalību lēmumu pieņemšanā, lai stiprinātu piederības sajūtu un iesaisti skolas dzīvē.
* Attīstīt sociāli emocionālo mācīšanos kā daļu no ikdienas mācību procesa.

**Rīcības plāns un sasniedzamie rezultāti:**

|  |  |  |
| --- | --- | --- |
| **Gads** | **Rīcība** | **Sasniedzamais rezultāts** |
| 2024 | Sakārtot speciālā pedagoga pienākumus un atbildību darbā ar individuālajiem plāniem. Ieviest KIVA uzvedības korekcijas programmu. | Visi individuālie plāni tiek izstrādāti un īstenoti saskaņā ar skolēnu vajadzībām. Samazinās disciplināro pārkāpumu skaits par 30%. |
| 2025 | Nodrošināt sociālā pedagoga apmācību un pielāgošanu darbam ar iekļaujošās izglītības principiem. | Sociālais pedagogs pilnībā integrēts skolas atbalsta sistēmā, piedāvājot efektīvu palīdzību skolēniem. |
| 2026 | Organizēt emocionālās veselības un labbūtības programmas skolēniem. Nodrošināt telpu labiekārtošanu, lai atbalstītu iekļaujošu izglītību. | 95% skolēnu jūtas droši un komfortabli skolas vidē. |
| 2027 | Ieviest jaunas iekļaujošās iniciatīvas, kas veicina skolēnu labbūtību un attīstīt sociāli emocionālo mācīšanos. | Skolā tiek ieviestas vismaz divas jaunas iekļaujošās iniciatīvas, kas uzlabo skolēnu labbūtību un emocionālo veselību. |

**Kvalitātes mērķi:**

* 95% skolēnu jūtas droši un komfortabli skolas vidē.
* 100% skolotāju ir apguvuši pamatprincipus darbam ar skolēniem ar dažādām mācīšanās vajadzībām.
* Vismaz 80% skolēnu piedalās emocionālās labbūtības un sociāli emocionālās mācīšanās aktivitātēs.
* Tiek ieviestas vismaz divas jaunas iekļaujošās iniciatīvas, kas uzlabo skolēnu labbūtību un emocionālo veselību.

#### **Mērķis 6: Skolas iekštelpu remonts un mācību vides modernizācija**

**Apraksts:** Mūsdienīga, ergonomiska un estētiski pievilcīga mācību vide ir būtiska skolēnu produktivitātei un labsajūtai. Teteles pamatskola plānveidīgi uzlabos mācību vidi, nodrošinot kvalitatīvas un drošas telpas mācību procesam. Mērķis ir pakāpeniski atjaunot un modernizēt mācību telpas, gaiteni un kāpņutelpas, kā arī uzlabot apgaismojumu un ergonomiku klasēs.

**Uzdevumi:**

* Plānveidīgi nomainīt skolēnu galdus un krēslus, nodrošinot ergonomiskas un funkcionālas mācību vietas.
* Veikt remontu skolas 1. stāva gaitenī, atjaunojot sienas un grīdas segumu.
* Nomainīt grīdas segumu kāpņutelpā, uzlabojot drošību un estētiku.
* Nomainīt LED lampas trūkstošajās mācību telpās, uzlabojot apgaismojuma kvalitāti.
* Plānveidīgi sākt klašu telpu remontu, atjaunojot sienas, grīdas un griestus.
* Veikt divu klašu apvienošanu, lai nodrošinātu telpu lielākamskolēnu skaitam klasē un pagarinātās dienas grupas organizēšanai.

**Rīcības plāns un sasniedzamie rezultāti:**

|  |  |  |
| --- | --- | --- |
| **Gads** | **Rīcība** | **Sasniedzamais rezultāts** |
| 2024 | Sākt mēbeļu nomaiņu un turpināt LED apgaismojuma uzstādīšanu. | Uzsākta mēbeļu nomaiņa un uzstādītas LED lampas prioritārajās klasēs. |
| 2025 | Plānot un sagatavot remontdarbu grafiku. Uzsāķt mēbeļu nomaiņu, plānot klašu telpu apvienošanu. | Remontdarbu plāns apstiprināts, nomainīti 30% skolēnu galdu un krēslu, izplānota klašu apvienošana, sadarbībā ar Cenu pagasta pārvaldi. |
| 2026 | Nomainīt grīdas segumu kāpņutelpā un uzsākt atsevišķu klašu remontu. | Drošāks un vizuāli pievilcīgāks kāpņutelpas segums. |
| 2027 | Plānveidīgi turpināt klašu remontu un 1. stāva gaiteni | 50% mācību telpu atjaunotas atbilstoši ergonomikas un estētikas prasībām un atjaunots 1.stāva gaitenis |

**Kvalitātes mērķi:**

* 50% mācību telpu tiek atjaunotas un pielāgotas mūsdienīgiem izglītības standartiem līdz 2027. gadam.
* Skolēnu un pedagogu apmierinātība ar mācību vidi pieaug par 80%.
* Uzlabots mācību telpu apgaismojums, nodrošinot vienmērīgu gaismas sadalījumu visās klasēs.
* Ergonomiskas mēbeles nodrošinātas visiem skolēniem un pedagogiem.

Teteles pamatskola turpinās attīstīt un pilnveidot savu mācību vidi, lai veicinātu skolēnu labbūtību, motivāciju un mācību sasniegumus.

#### **Mērķis 7: Sporta infrastruktūras attīstīšana**

**Apraksts:**

Fiziskās aktivitātes un sporta infrastruktūra ir būtiska skolēnu veselības, fiziskās sagatavotības un emocionālās labbūtības veicināšanai. Mūsdienīga un daudzfunkcionāla sporta vide veicina skolēnu interesi par aktīvu dzīvesveidu, palīdz uzlabot mācību sasniegumus un stiprina sabiedrības saliedētību. Šobrīd Teteles pamatskolā trūkst pilnvērtīgas sporta infrastruktūras, kas ierobežo gan sporta stundu efektivitāti, gan skolēnu iespējas piedalīties interešu izglītībā un sacensībās.

Lai nodrošinātu kvalitatīvu sporta izglītību un radītu iespējas sporta aktivitātēm visiem skolēniem un vietējai sabiedrībai, Teteles pamatskola plāno sadarbību ar Sporta pārvaldi, lai attīstītu sporta infrastruktūru, kas ietvers jaunas sporta zāles būvniecību, stadiona izveidi ar skrejceļu un sporta laukumiem, kā arī āra trenažieru zonas izveidi. Šī infrastruktūra nodrošinās daudzveidīgas fiziskās aktivitātes neatkarīgi no laikapstākļiem un būs pieejama arī vietējai kopienai.

**Uzdevumi:**

* Sadarboties ar Jelgavas novada Sporta pārvaldi un Plānošanas nodaļu
* Piesaistīt finansējumu no ES fondiem, pašvaldības un valsts investīciju programmām.
* Izstrādāt detalizētu sporta infrastruktūras attīstības projektu, kas ietver skolu un vietējās kopienas vajadzības.
* Veikt esošās infrastruktūras tehnisko izvērtējumu, lai optimāli plānotu jauno objektu būvniecību un integrāciju skolas teritorijā.
* Veicināt sadarbību ar vietējām sporta organizācijām, lai nodrošinātu sporta infrastruktūras efektīvu izmantošanu un attīstību ilgtermiņā.

**Kvalitātes mērķi:**

* Sporta infrastruktūras attīstības projekts tiek iekļauts jaunajā plānošanas periodā, nodrošinot ilgtspējīgu attīstību.
* Līdz 2027. gadam izstrādāts tehniski ekonomiskais pamatojums sporta infrastruktūras būvniecībai.
* Pēc būvniecības pabeigšanas infrastruktūra tiek aktīvi izmantota ne tikai mācību procesā, bet arī sporta pasākumos, vietējās sacensībās un kopienas aktivitātēs.

## Skolas turpmākās attīstības plāns un izpildes uzraudzība

### Izpildes uzraudzības mehānismi

* **Gada pārskati** par katra mērķa sasniegtajiem rezultātiem.
* **Regulāras vadības sanāksmes**, lai analizētu attīstības plāna īstenošanu un veiktu korekcijas.
* **Skolēnu, vecāku un pedagogu aptaujas**, lai novērtētu izglītības kvalitāti un skolas vides uzlabojumus.
* **Pašnovērtējuma ziņojumi** un ārējās kvalitātes kontroles mehānismi.
* **Finansējuma piesaistes stratēģija**, kas balstīta uz ES fondu un pašvaldības atbalstu.

### Plānotie attīstības posmi un termiņi

|  |  |
| --- | --- |
| **Gads** | **Galvenie attīstības pasākumi** |
| 2024 | Ieviest KIVA programmu, sakārtot speciālā pedagoga pienākumus. Nodrošināt papildus atbalstu skolēniem stiprinot latviešu valodu. |
| 2025 | Nostiprināt sociālā pedagoga lomu, uzsākt sporta zāles un stadiona plānošanu, attīstīt emocionālās veselības programmas, veicināt latviešu valodas mentoru programmu. |
| 2026 | Turpināt mācību disciplīnas uzlabošanu, veicināt patriotisko audzināšanu, palielināt ārpusstundu aktivitātes latviešu valodā un piederības veicināšanā. |
| 2027 | Pabeigt sporta infrastruktūras attīstību, paplašināt iekļaujošās izglītības iniciatīvas, pilnībā nodrošināt latviešu valodu kā mācību valodu visās programmās. |

### Resursu nodrošinājums

* **Finansiālie resursi** – ES fondi, valsts un pašvaldības finansējums, privātie sponsori.
* **Cilvēkresursi** – pedagogu profesionālā attīstība, jaunu speciālistu piesaiste.

Teteles pamatskola turpinās attīstīt izglītības vidi, kas balstīta uz inovācijām, iekļaušanu un skolēnu individuālo izaugsmi, nodrošinot kvalitatīvu un mūsdienīgu izglītību nākamajām paaudzēm.

## Uzraudzība un plāna ieviešanas kontrole

* Gada atskaites par sasniegtajiem rezultātiem.
* Regulāras vadības sanāksmes attīstības plāna ieviešanas analīzei.
* Korekcijas atbilstoši analīzes rezultātiem un mainīgajiem apstākļiem.

|  |  |  |  |  |  |
| --- | --- | --- | --- | --- | --- |
| Kategorija | Elements | Sasniedzamais rezultāts | Uzdevumu izpildes indikatori (pamatojums, ka rezultāts ir sasniegts) | Laiks | Atbildīgais |
| Prioritāte: Stiprināt valsts valodu, iekļaujošo izglītību un veicināt patriotisko audzināšanu.  |
| Atbilstība mērķiem | Kompetence un sasniegumi. | Uzlaboti skolēnu mācību sasniegumi | Diagnostikas darbu un valsts pārbaudes darbu rezultātu analīze | 2024.gada 1.pusgads | Direktors, Pedagogi |
| Izglītības turpināšana un nodarbinātība. | Palielinās absolventu īpatsvars, kas turpina izglītību | Absolventu aptaujas dati, karjeras konsultāciju pieprasījuma pieaugums | 2024.gada 2.pusgads | Skolotāji, karjeras konsultanti |
| Vienlīdzība un iekļaušana | Nodrošināta atbalsta sistēma visiem skolēniem | Individualizētu mācību plānu izstrāde un ieviešana | 2025-2026. gads | Administrācija, Pedagogi |
| Prioritāte: Pedagogu profesionālā pilnveide un motivācija |
| Kvalitatīvas mācības | Mācīšana un mācīšanās | Uzlabota pedagogu sadarbība un metožu efektivitāte | Pedagogu aptaujas un mācību stundu vērošana | 2024.gads | Metodiskās komisijas |
| Pedagogu profesionālā kapacitāte | Visi pedagogi piedalās tālākizglītībā | Apmācību skaits un sertifikāti | 2025. gads | Skolas vadība |
| Izglītības programmu īstenošana | Uzlabots mācību programmu saturs un pieejamība | Pašnovērtējuma ziņojumi, aptaujas un skolēnu sasniegumi | 2026.gads | Pedagogi, izglītības metodiķis, administrācija |
| Prioritāte: Mācību kvalitātes un disciplīnas uzlabošana |
| Iekļaujoša vide | Pieejamība | Nodrošināta vides pieejamība visiem skolēniem | Mācību resursu pielāgojumi, individuāla pieeja skolēniem | 2024.gads | Skolas administrācija |
| Drošība un psiholoģiskā labklājība | Skolēni jūtas droši un atbalstīti | Skolēnu, vecāku un pedagogu aptaujas par labklājību, incidentu samazināšana | 2025-2026. gads | Atbalsta personāls |
| Infrastruktūra un resursi | Modernizēti mācību līdzekļi un vide, Uzlabota mācību vide un resursu pieejamība | Skolas investīciju plāns un īstenotie projekti | 2027. gads | Skolas vadība |
| Prioritāte: Skolas vides attīstība un drošība |
| Skolas infrastruktūras modernizācija  | Sporta infrastruktūras plānošana | Sporta infrastruktūras projekts tiek plānots jaunajā ES projektu plānošanas periodā 2027.-2034.g., sadardībā ar novada Attīstības nodaļu. | Finansējuma piesaiste un būvniecības plānu īstenošana | 2024-2025. gads | Skolas vadība |
| Mācību telpu attīstība | Modernizētas un ergonomiskas klases | Atjaunotu mācību telpu skaits un skolēnu apmierinātība | 2026-2027. gads | Skolas administrācija |
| Prioritāte: Skolas sadarbības un kopienas stiprināšana |
| Laba pārvaldība | Administratīvā efektivitāte | Uzlabota skolas pārvaldība | Vadības procesu audits | 2024. gads | Skolas direktors, Vadības komanda |
| Vadības profesionālā kapacitāte | Vadības komanda regulāri pilnveido savas prasmes | Vadītāju profesionālās pilnveides kursi, dalība konferencēs | 2025-2026. gads | Skolas direktors, vadības komanda |
| Atbalsts un sadarbība | Stiprināta sadarbība ar vecākiem un kopienu | Vecāku iesaistes mērījumi un sadarbības projekti | 2027. gads | Skolas administrācija, Skolas padome |

## Izglītības iestādes darbību raksturojošie rādītāji attīstības plāna noslēgumā

Līdz 2027. gadam Teteles pamatskolā tiek plānots sasniegt šādus rādītājus:

**Mācību sasniegumi:**

* Skolēnu latviešu valodas valsts pārbaudes darbu rezultāti sasniedz vidējo valsts līmeni.
* 90% skolēnu patstāvīgi apgūst mācību saturu latviešu valodā.
* 80% skolēnu aktīvi piedalās mācību olimpiādēs un konkursos.

**Pedagogu profesionālā pilnveide:**

* 100% pedagogu piedalās vismaz vienā profesionālās pilnveides pasākumā gadā.
* Tiek pilnībā ieviesta pedagogu gradācijas sistēma.
* Palielināts atbalsta personāla skaits, lai nodrošinātu pilnvērtīgu iekļaujošo izglītību.

**Iekļaujošā izglītība un labbūtība:**

* 95% skolēnu jūtas droši un komfortabli skolas vidē.
* Skolā tiek ieviestas vismaz divas jaunas iekļaujošās iniciatīvas.
* Disciplināro pārkāpumu skaits samazinās par 50% trīs gadu laikā.

**Skolas infrastruktūra:**

* Pilnībā atjaunotas un modernizētas mācību telpas.
* Izveidota dabas klase un ekoloģiskās zonas mācību procesam.

**Patriotiskā audzināšana:**

* Visi skolēni piedalās vismaz vienā patriotiskās audzināšanas pasākumā gadā.
* Skolā tiek izveidotas vismaz trīs jaunas tradīcijas, kas saistītas ar Latvijas kultūru un vēsturi.
* Vecāku iesaiste patriotiskās audzināšanas pasākumos palielinās par 50%.

## Papildinformācija un vajadzības

Lai nodrošinātu veiksmīgu Teteles pamatskolas attīstību un sasniegtu izvirzītos mērķus, ir būtiski pievērst uzmanību šādiem aspektiem:

* **Finansējuma piesaiste:** Nepieciešams turpināt darbu pie ES fondu, pašvaldības un valsts finansējuma piesaistes, lai nodrošinātu plānoto projektu īstenošanu.
* **Cilvēkresursi:** Svarīgi saglabāt un piesaistīt jaunus speciālistus, īpaši latviešu valodas, matemātikas un STEM jomas pedagogus.
* **Mācību materiālu pilnveide:** Nodrošināt papildu resursus latviešu valodas apguvei skolēniem ar nepietiekamām priekšzināšanām.
* **Digitālā infrastruktūra:** Uzlabot tehnoloģisko nodrošinājumu mācību procesā, īpaši STEM priekšmetos.
* **Skolēnu motivācijas veicināšana:** Turpināt attīstīt atbalsta un motivācijas sistēmu, kas veicina skolēnu iesaisti un līdzdalību mācību procesā.
* **Vecāku iesaiste:** Stiprināt sadarbību ar vecākiem, veicinot viņu līdzdalību skolas aktivitātēs un lēmumu pieņemšanā.

Šis attīstības plāns ir veidots, lai nodrošinātu mērķtiecīgu un sistemātisku skolas izaugsmi nākamajiem trim gadiem, veicinot skolēnu sasniegumus un uzlabojot izglītības kvalitāti.

## Audzināšanas darba prioritātes 2024. – 2027. gadam

1. **Patriotiskā audzināšana** – stiprināt skolēnu piederības sajūtu Latvijai, veicināt Latvijas vēstures, kultūras un tradīciju izpratni, organizēt valsts svētku un lokālās kultūras pasākumus, kā arī attīstīt skolas tradīcijas.
2. **Iekļaujošā izglītība un emocionālā labbūtība** – nodrošināt psihosociālo atbalstu skolēniem, attīstīt sociāli emocionālo mācīšanos, ieviest uzvedības korekcijas programmas, uzlabot mācību vidi, lai tā būtu droša un pieejama visiem.
3. **Pozitīva uzvedība un mācību disciplīna** – izveidot skaidrus uzvedības noteikumus, stiprināt skolēnu līdzdalību disciplīnas uzturēšanā, veidot motivējošu sistēmu, kas atbalsta pozitīvu uzvedību un atbildību.

## Iespējamie kavējošie faktori prioritāšu īstenošanā

* Nepietiekama motivācija latviešu valodas prasmju uzlabošanai skolēniem.
* Pedagogu trūkums STEM jomās.
* Nepietiekams finansējums infrastruktūras un atbalsta personāla nodrošināšanai.
* Zemi skolēnu mācību sasniegumi un motivācijas trūkums.
* Vecāku iesaistes un atbalsta trūkums izglītības procesā.

## Turpmākās infrastruktūras attīstības vajadzības

* Sporta zāles un stadiona būvniecība.
* Mācību telpu modernizācija un aprīkojuma uzlabošana.
* Mācību vides pielāgošana iekļaujošai izglītībai.
* Digitālās infrastruktūras uzlabošana.

**Direktors:** (paraksts)